# Absolut Vodka

### Fra Wikipedia, den frie encyklopædi

Du har nye beskeder (forskel fra næstsidste redigering).

Absolut Vodka er et svensk vodkamærke, som fremstilles i Åhus, Skåne af et datterselskab til det statslige Vin & Sprit.

Navnet "Absolut" opstod først som "Absolut renat brännvin" i 1879 efter en ide af Lars Olsson Smith, men produktet var i Sverige fortrinsvis kendt som "Renat bränvin" helt frem til 1979, hvor et produkt med det mere internationale brand "Absolut Vodka" blev lanceret. Drikken fik et verdensomspændende gennembrud i 1980'erne iværksat af en nyskabende annoncering, kombineret med introduktion af en gennemsigtig flaske, hvis form var inspireret af tidligere tiders traditionelle medicinflasker, med teksten trykt direkte på glasset.

Gennem en konsekvent og relativt pågående markedsføring med indirekte betoning på sammenhænge mellem design og kunst, er det lykkedes for mærket at etablere sig som det tredje bedst sælgende spiritusmærke efter Bacardi og Smirnoff. Flasken har konstant stået i centrum for markedsføringen, hvor der har været gjort vid anvendelse af verdenskendte kunstnere som eksempelvis Andy Warhol.

Det vigtigste marked for Absolut vodka er USA, hvor der i 2003 blev solgt 73 millioner liter, svarende til mere end 40% af den samlede import af vodka til USA. Fra 1986 er der lanceret stadig flere smagsvarianter af Absolut vodka, men alle i lignende - fortrinsvis gennemsigtige - flasker og med samme markedsføring.

Hentet fra "http://da.wikipedia.org../../../a/b/s/Absolut_Vodka_4b17.html"

Kategori: Spirituosa

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Español
- Suomi
- Føroyskt
- Français
- עברית
- Nederlands
- Polski
- Português
- Svenska